**Rodna ravnopravnost**

Ovo nije novo otkriće,

ali se sa ovim baš ne slaže masa.

Ti si čovek i živo si biće.

Ti si čovek i imaš pravo glasa.

Mi se borimo za bolje sutra.

Da svi budemo na istom nivou,

da nam lepa osvanu jutra

i nama u haljinama i njima u sakou.

Ja hoću pravdu za muškarce i žene

i ovo vam govorim zbilja.

Promena neka mora da krene

jer želimo budućnost bez nasilja.

Diskriminacije mi je dosta,

a tolerisanja još manje

i nepravde, tog nepozvanog gosta.

Ja hoću svačije pravo na obrazovanje.

Ja hoću za ljude slobodu

i da na svoj izbor imaju prava,

da se ne boje kad negde odu

šta će reći tuđa glava.

Zašto je feminizam siva strana ?

Zašto se ženska prava ne cene ?

Moraš da shvatiš da nisi sama

i uz tebe su i druge žene.

Zašto je roze ženska boja,

a za muškarce je samo plavo ?

Možeš da nosiš i radiš šta želiš

dok postoji ljudsko pravo.

Imaš pravo na svoje telo.

Jednake su i religija i rasa.

Potrebno je razmišljanje zrelo

jer svako ima svoje pravo glasa.

Neka se zaustavi ova kataklizma

i neka za ovo čuje javnost,

mi smo na strani feminizma

i želimo rodnu ravnopravnost.

Da se ljudska prava više cene,

sve što važi za muškarce, neka važi i za žene !

Neka shvatanje rodne ravnopravnosti krene,

na kraju krajeva, bilo je vreme.

Anđela Đorđević